# Styringsplan for forskning og kunstnerisk utviklingsarbeid (KU) ved Høgskolen i Østfold mot 2030

*Dokumentet vil kunne oppdateres og tilføyes underveis, men de store linjene skal ansees som gjeldende gjennom hele neste (strategiske?) periode for å oppnå følgende hovedmål: minst 2.5 selvgående ph.d. program med komfortabel rekruttering gjennom tilfang av eksterne midler, kandidater fra andre utdanningsinstitusjoner som mangler relevante ph.d.-program og evt øremerkede midler (tidl. KD-hjemler).*

Hensikten med denne styringsplanen er å operasjonalisere høgskolens overordnede strategiske plan relatert til forskning og kunstnerisk utviklingsarbeid (KU). Operasjonaliseringen vil skje i harmoni med nasjonal og internasjonal utvikling innenfor forskning og KU. Styringsplanen er institusjonell. De enkelte strategiene ved fakultetene og akademiet vil ivareta de faglige behov og tradisjoner, samt nærhet til undervisning og studieportefølje. Det institusjonelle arbeidet skal bidra til å styrke de faglige forskningsmiljøene og tilrettelegge for samhandling med regionale, nasjonale og internasjonale aktører.

En overordnet målsetting er at HiØ skal jobbe for å oppnå en forskningskultur tuftet på de tre kvalitetsindikatorene excellence (fortreffelighet), impact (nytte) og implementation (organisering). Disse kvalitetsindikatorene vil være førende for arbeidet i ProF-gruppen (arbeidsgruppe bestående av prodekanene for forskning ved de tre fakultetene, forskningsdirektøren, og under ledelse av prorektor for forskning og formidling), og spesifiseres under:

**Excellence/fortreffelighet**

HiØ skal utføre og levere forskning av høy kvalitet. Viktige elementer i kvalitetsbegrepet er at vår forskning er av høy vitenskapelig og/eller samfunnsmessig relevans, at den kjennetegnes ved nytenkning og kreativitet, og at den involverer brukere og interessenter i tilstrekkelig grad. Kriterier for god vitenskapelig forskning skal ivaretas ved at forskningen er systematisk, metodisk og kritisk, og at egnet forskningsmetode anvendes til egnet forskningsspørsmål eller problemstilling.

**Impact/nytte**

Det skal være klart for forskere ved HiØ hvilken påvirkning forskningen deres har på samfunnet. For å oppnå dette er det viktig at formålet gjennomsyrer hele prosjektet, fra begynnelse til slutt. Forskeren har selv ansvar for å kjenne impacten av egen forskning, og dette tydeliggjøres ved at en formulering rundt dette utarbeides allerede når hensikten med prosjektet beskrives. Hvordan forventede resultater av prosjektet vil bidra til en langsiktig og overordnet samfunnspåvirkning må være klart for forskeren selv for å muliggjøre en troverdighet rundt dette.

Impact deles typisk inn i vitenskapelig impact (påvirkning i forskningsfeltet), sosial impact (påvirkning på samfunnet som helhet) og innovativ impact (potensiale for komersiell utnyttelse). Dette må forskeren ha et bevisst forhold til. Videre er det viktig at forskeren ser dette i lys av aktuelle (sitt) fagområde. Graden av relevans opp mot forskjellige Key Performance Indicators (KPIs) må forskeren selv vise evne til å vurdere.

**Implementation/organisering**

Implementering, eller evnen til å omsette forskning til praksis, har vokst frem som et viktig begrep innenfor kvalitetsvurdering av forskning. Dette skyldes bl.a. en øket bevissthet rundt det gapet man gjerne ser mellom forskning og praksis. Den kompleksiteten man møter når visjoner, ideer og forskning skal omsettes til den virkelige verden er det derfor viktig at forskeren er seg bevisst. Det er vanlig at forskeren har en klar formening om *hva* som skal innføres for å oppnå en endring, nemlig intervensjonen, men forskeren må huske på også å gjøre rede for *hvordan* denne endringen skal gjennomføres - og det er det vi her mener med implementering. En slik endring kan variere fra en ide, organisering, nyvinning innen teknologi, informasjonssystemer, mm.

# Tre innsatsområder for styrket forskningskraft ved HiØ

1. **Eksternfinansiering**

Ved å søke eksterne midler vil forskerne og forskningsmiljøene arbeide for å møte nasjonale og internasjonale krav til kvalitet (som beskrevet over ved excellence, impact og implementation). Likeledes vil dette igjen føre til at fagmiljøene strekker seg mot disse kvalitetskravene og dermed øker muligheten for å oppnå eksterne midler til sine prosjekter. Å søke eksterne midler kan foregå på ulike arenaer og i ulikt omfang – i mange tilfeller vil det være naturlig å «begynne i det små» og bygge stein for stein. Således kan større forskningsprosjekter vokse fram av mindre prosjekter. Et ledd i dette er å sørge for at forskerne/miljøene kan posisjonere seg på de riktige arenaene for de aktuelle prosjektene. Dette handler også om strategisk nettverksbygging og profilering. Det blir derfor viktig å benytte det lokale støtteapparatet og det nasjonale virkemiddelapparatet på en effektiv og hensiktsmessig måte for å nå opp i konkurransen om eksterne midler til forskning.

1. **Strategisk forskningsorganisering**

Vi vil igangsette en langsiktig, målrettet satsing for å bygge sterke fagmiljøer som står trygt i konkurransen med andre miljøer om eksterne midler fordi de leverer på excellence, impact og implementation. På kortere sikt og for å oppnå dette vil vi systematisere prosesser for økt kompetanse gjennom aktiv medvirkning og satsing.

Vi vil systematisk vurdere forskningsmiljøene vi har internt basert på vitenskapelig arbeid, interesse for samarbeid, planmessighet opp mot søknadsskriving for eksternfinansiering og relevans mot satsingsområdene våre og HiØs behov og virksomhet for øvrig. Basert på dette vil vi sette inn strategiske satsinger som tildeling av stipendiatmidler v/hjemler, oppfølging fra forskningsadministrasjonen og imøtekommelse av andre relevante, uttalte behov og ønsker. Vi vil bidra med fasilitering av nettverksbygging og møtevirksomhet med relevante aktører som for eksempel rådgivere internt og eksternt, samt å bidra med prosjektstyring og veiledning i søknadsskriving og identifisering av relevante utlysninger. Videre vil vi jobbe aktivt for å koble relevante miljøer sammen og bidra med å skape møtearenaer med strategiske tilskudd av ressurser ved behov.

1. **Kompetanseheving**

For å bli gode på å skrive søknader vil vi jobbe strategisk med våre forskere for å bidra med kompetanseheving på alle relevante felt. For å oppnå dette vil bidra med ressurser og kompetanse i eget og nasjonalt virkemiddelapparat. Vi vil være orientert om forskningssystemer – hvordan ting henger sammen, evaluere prosessene og søknadene og aktivt bidra inn. Strategiske rekrutteringer er nødvendig. Et sterkere samarbeid mellom det administrative støtteapparatet og de faglige ressurspersonene, samt kobling til eksterne miljøer nasjonalt og internasjonalt vil være avgjørende.

Vi vil satse spesielt på kompetanseheving innen:

* Forskningsetikk og personvern
* Forskningsledelse
* Bevisstgjøring av hvilke forpliktelser det medfører å være prosjektleder eller deltaker/partner i et forskningsprosjekt
* Prosjekthåndtering fra ide til gjennomføring, rapportering og avslutning/videreføring
* Meritteringsprogram for professorløp. Alle fakulteter gjennomfører (institusjonelt samkjørte?) meritteringsprogram for toppkompetanse
* Veilderopplæring

# Vi anser følgende virkemidler å være realistisk tilgjengelige og viktige for gjennomføringen

* Strategiske midler
* Ph.d. utdanninger
* Ph.d. hjemler/øremerkede midler
* Satsingsområder
* Tverrfaglighet
* Ekstern samhandling og nettverksbygging/utnytte eksisterende
* FoU-tid og driftsmidler som virkemiddel
* Åpen forskning
* Ansattmobilitet (internasjonalisering)